cyanic-selkie/wikianc huggingface dataset:
অণুচক্রিকা
ইতিহাস
থ্রম্বোসাইট (রক্তপিণ্ড কোষ) পরিভাষাটির ব্যবহার শুরু হয়েছিল ১৯০০ সালের প্রথমদিকে এবং কখনো কখনো প্লেটলেট বা অণুচক্রিকার সমার্থক শব্দ হিসেবে ব্যবহৃত হয়; কিন্তু অণুচক্রিকা-সম্পর্কিত অন্যান্য পরিভাষার মূলশব্দ ব্যতীত (যেমন, থ্রম্বোসাইটোপিনিয়া শব্দের অর্থ অণুচক্রিকাস্বল্পতা) বৈজ্ঞানিক সাহিত্যে সাধারণত ব্যবহৃত হয় না। থ্রম্বোসাইট পরিভাষাটি অস্তন্যপায়ী মেরুদণ্ডী প্রাণীদের রক্তে প্রাপ্ত এককেন্দ্রক কোষের জন্য উপযুক্ত: এগুলো কার্যগত দিক দিয়ে অণুচক্রিকার সমতুল্য, কিন্তু অখণ্ড কোষ হিসেবে সংবাহিত হয় যেখানে মানুষের ক্ষেত্রে অণুচক্রিকা হলো অস্থিমজ্জার মেগাক্যারিওসাইটের সাইটোপ্লাজমীয় খণ্ড।  কিছু  কিছু ক্ষেত্রে, থ্রম্বাস শব্দটি ক্লট বা  রক্তপিণ্ড শব্দের বিকল্প হিসেবে ব্যবহৃত হয়, এক্ষেত্রে এর গঠন বা সংযুতি (সাদা, লাল বা মিশ্র) যাই হোক না কেন। অন্যান্য ক্ষেত্রে এটি অস্বাভাবিক রক্তপিণ্ড থেকে স্বাভাবিক রক্তপিণ্ডকে আলাদা করতে ব্যবহৃত হয়: থ্রম্বাস (তঞ্চপিণ্ড) উদ্ভূত হয় শারীরবৃত্তীয় হিমোস্ট্যাসিস বা রক্তরোধন থেকে, অন্যদিকে থ্রম্বোসিস (অন্তর্তঞ্চন) উদ্ভূত হয় নিদানতাত্ত্বিক ও অত্যধিক পরিমাণ রক্তপিণ্ড থেকে। তৃতীয় ক্ষেত্রে এটি ব্যবহৃত হয় প্রক্রিয়া থেকে ফলাফল আলাদা করার জন্য: থ্রম্বাস (তঞ্চপিণ্ড) হলো ফল, অন্যদিকে থ্রম্বোসিস (অন্তর্তঞ্চন) হলো প্রক্রিয়া।
ঘুড়িদহ ইউনিয়ন
ঘুরিদহ ইউনিয়ন বাংলাদেশের রংপুর বিভাগের গাইবান্ধা জেলার সাঘাটা উপজেলার অন্তর্গত একটি ইউনিয়ন পরিষদ। এটি ৫৪.৩৯ কিমি২ (২১.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৩,০১২ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ৯টি।
সাপ্তাহিক
সাপ্তাহিক একটি সাপ্তাহিক ট্যাবলয়েড যা কান্তিপুর পাবলিকেশন্স দ্বারা নেপালে প্রকাশিত হয়।   এটি নেপালের যুবকদের মধ্যে অন্যতম জনপ্রিয় সংবাদপত্র।
সপ্তাহিক কাঠমান্ডু, ভরতপুর এবং বিরাটনগর থেকে প্রকাশিত হয়। এই সাপ্তাহিক সংবাদপত্রের সঞ্চালন ১২৫,০০০ অনুলিপির উপরে।
সম্পাদক
রাজারাম গৌতম সপ্তাহিকের প্রধান সম্পাদক।
উইলিয়াম কেলিন জুনিয়র
'''উইলিয়াম "বিল" জি. কেলিন জুনিয়র''' (জন্ম ১৯৫৭) হলো হার্ভার্ড বিশ্ববিদ্যালয়ের মেডিসিন বিভাগের একজন অধ্যাপক। তিনি অক্সিজেনের প্রাপ্যতার সাথে কোষগুলি কীভাবে খাপ খাইয়ে নিতে পারে তার রহস্য উদ্ভাবনের স্বীকৃতিস্বরূপ ২০১৯ সালে চিকিৎসাশাস্ত্রে যৌথভাবে নোবেল পুরস্কার লাভ করেন। এছাড়াও তিনি বেসিক মেডিক্যাল রিসার্চ এর জন্য ২০১৬ সালে লাসকার পুরস্কার এবং অ্যাসকো সায়েন্স অব অনকোলজি ও এএসিআর প্রিন্সেস অ্যাওয়ার্ড লাভ করেন। ২০০৮ সালে তিনি হার্ভার্ড ক্যান্সার সেন্টারের বেসিক সায়েন্স বিভাগের সহকারী পরিচালক হন।
গবেষণা
উইলিয়াম ক্যালিন, জুনিয়র ১৯৯৫ সালে ভন হিপ্পেল-লিন্ডা(VHL) টিউমার দমনকারী জিনের গবেষণায় জড়িত ছিলেন এবং জিনের প্রথম পূর্ণ দৈর্ঘ্যের ক্লোনটি বিচ্ছিন্ন করার পরে দেখিয়েছিলেন যে এটি VHL(von Hippel-Lindao) মিউট্যান্ট টিউমারিজেনিক সেল লাইনে টিউমার বৃদ্ধি দমন করতে পারে।
তার গবেষণায় তিনি "ডানা-ফার্বার" এ মূলত ক্যান্সার প্রকল্পের উন্নয়নে টিউমারের জিন দমনে মিউটেশন বা প্রকরণে মূল ভূমিকা রাখেন। তার প্রধান কাজ ছিলো রেটিনোব্লাস্টোমা, ভন হিপ্পেল-লিন্ডা (VH ও পি৫৩ টিউমার দমন জিন নিয়ে কাজ করা। তার গবেষণার কাজে ন্যাশনাল ইন্সটিটউট অব হেলদ, আমেরিকান ক্যান্সার সোসাইটি, ডোরিস ডিউক চ্যারিটেবল ফাউন্ডেশন ও অন্যান্য সংস্থাসমূহ তহবিল দিয়ে থাকে।
কেলিন ডিউক ইউনিভার্সিটি থেকে গণিত ও রসায়নে স্নাতক উপাধি অর্জন করেন। ১৯৯২ সালে তিনি DFCI ডাউনে নিজস্ব ল্যাব স্থাপন করেন, যেখান থেকে তিনি ক্যান্সারের বংশগতি সংক্রান্ত গবেষণা করেন। ২০০২ সালে তিনি হার্ভার্ড মেডিকেল স্কুলের অধ্যাপক নিযুক্ত হন তিনি এলি লিলি নামক পরিচালকমন্ডলীদের বোর্ডের একজন সদস্য।
ব্যক্তিগত জীবন
তিনি স্তন ক্যান্সার সার্জন ডাক্তার ক্যারোলিন কেলিনকে ১৯৮৮ সালে বিবাহ করেন। তার স্ত্রী ক্যারোলিন ২০১৫ সালে ক্যান্সারে মৃত্যুবরণ করেন। তাদের দুই সন্তান রয়েছে।
এন কোইথঙ্গম
এন কোইথঙ্গম একজন ভারতীয় রাজনীতিবিদ এবং তামিলনাড়ুর বিধানসভার সদস্য। তিনি ২০০১ ও ২০০৬ সালের নির্বাচনে ভালপারই আসন থেকে তামিল মাণিলা কংগ্রেসের প্রার্থী হিসাবে তামিলনাড়ু বিধানসভায় নির্বাচিত হয়েছিলেন।
পি ভি কাঠিরাভন
পি ভি কাঠিরাভন একজন ভারতীয় রাজনীতিবিদ এবং উসিলামপট্টি আসন থেকে তামিলনাড়ু বিধানসভার সাবেক সদস্য। তিনি অল ইন্ডিয়া ফরোয়ার্ড ব্লকের প্রতিনিধিত্ব করেন। তিনি জাতীয় উপ-চেয়ারম্যান এবং অল ইন্ডিয়া ফরোয়ার্ড ব্লকের তামিলনাড়ু রাজ্যের সাধারণ সম্পাদক
কাঠিরাভন পিএন ভাল্লারাশুর ভাগ্নে, যিনি ১৯৮৯ ও ১৯৯৬ সালে উসিলামপট্টি আসন থেকে জয়ী হন।
২০১৭ আইসিসি চ্যাম্পিয়ন্স ট্রফি দলের তালিকা
২০১৭ সালের আইসিসি চ্যাম্পিয়ন্স ট্রফিতে অংশগ্রহণকারী দলসমূহের সদস্যদের তালিকা নিম্নে দেয়া হলো:-
অস্ট্রেলিয়া
কোচ: ড্যারেন লেহম্যান
বাংলাদেশ
কোচ: চণ্ডিকা হাথুরুসিংহা
ইংল্যান্ড
কোচ: ট্রেভর বেলিস
নিউজিল্যান্ড
কোচ: মাইক হেসন
ভারত
২৫ এপ্রিল, ২০১৭ তারিখে দলীয় সদস্যদের তালিকা প্রেরণের সর্বশেষ দিনে ভারত কারিগরী কারণে প্রকাশ করতে ব্যর্থ হয়। পরবর্তীতে ৮ মে, ২০১৭ তারিখে দলের সদস্যদের তালিকা প্রকাশ করা হয়।
কোচ: অনিল কুম্বলে
পাকিস্তান
কোচ: মিকি আর্থার
পিসিবি ঘোষিত প্রাথমিক তালিকায় উমর আকমলকে অন্তর্ভুক্ত করা হলেও শারীরিকভাবে যোগ্যতা অর্জনে ব্যর্থ হওয়ায় ইংল্যান্ড থেকে ফিরিয়ে আনা হয়। হারিস সোহেলকে তার স্থলাভিষিক্ত করা হয়।
শ্রীলঙ্কা
কোচ: গ্রাহাম ফোর্ড
দক্ষিণ আফ্রিকা
কোচ: রাসেল ডোমিঙ্গো
আল-মামুন
আবু জাফর আবদুল্লাহ আল মামুন ইবনে হারুন (ابوجعفر عبدالله المأمون, ) ( সেপ্টেম্বর ৭৮৬ – ৯ আগস্ট ৮৩৩) ছিলেন ৭ম আব্বাসীয় খলিফা। তিনি ৮১৩ সাল থেকে ৮৩৩ সালে মৃত্যুর আগ পর্যন্ত পর্যন্ত শাসন করেন। তার ভাই আল আমিন নিহত হওয়ার পর তিনি তার স্থলাভিষিক্ত হন। তার জীবনকর্মে উপর শিবলী নোমানীর রচিত আল মামুন অন্যতম।
বেগুনী (খাদ্য)
বেগুনী একটি জনপ্রিয় বাঙালি খাবার যার উংপত্তি  বাংলাদেশে এবং এটি ভারতেও প্রচলিত।  এটা বেগুনের ফালিকে বেসনে ডুবিয়ে তেলে ভেজে তৈরি করা হয়।  ইউরোপে অবারজিন ফ্রিটার্স নামে একই ধরনের একটি খাবার প্রচলিত আছে।  বেগুনী সাধারনত ইফতারি হিসেবে পরিবেশিত হয়। অনেক স্থানে খিচুড়ির সঙ্গে বেগুনী খাওয়া হয়। বাংলাদেশে রমজান মাসে ইফতারির খাবার হিসেবে বেগুনী অত্যন্ত জনপ্রিয়। এসময় রাস্তার পাশে অস্থায়ী ভাবে যেসব খাবারের দোকান বসে তাতে অন্যান্য খাবারের সাথে বেগুনীও বিক্রি হয় ।
প্রস্তুত প্রণালী
প্রথমে বেসনে সব উপকরণ শুধু বেগুন ও তেল বাদে, এক সাথে মিশিয়ে একটি ঘন মিশ্রণ তৈরি করতে হবে। বেগুন লম্বা লম্বা করে কেটে ধুয়ে ফ্রিজে রেখে দিতে হবে। এতে বেগুন কালো হয় না। এখন লম্বা করে কাটা বেগুন বেসনের গোলায় ডুবিয়ে গরম ডুবো তেলে মচমচে করে ভেজে টিসু্তে তুলে কিছুক্ষন রেখে দিন।
পরিবেশনা
সস দিয়ে পরিবেশন করুন।
বাংলাদেশ হ্যান্ডবল ফেডারেশন
ইতিহাস
thumb ১৯৮২ সালে বাংলাদেশের জাতীয় ক্রীড়া নিয়ন্ত্রণ বোর্ডের সহসভাপতি এমএ হামিদের হাত ধরে বাংলাদেশে হ্যান্ডবল খেলা শুরু হয়, যিনি পরে বাংলাদেশ হ্যান্ডবল ফেডারেশন সভাপতি নির্বাচিত হন। জাতীয় ক্রীড়া পরিষদের সহকারী পরিচালক সিদ্দিকুর রহমান মুন্সি ও সাধারণ সম্পাদক আসাদুজ্জামান কোহিনুর তাকে সর্বাত্মক সহযোগিতা করেছিলেন। তবে ১৯৮৩ সালের জুনে পুরুষদের প্রদর্শনীমুলক হ্যান্ডবল লীগের মাধ্যমে আনুষ্ঠানিক ভাবে শুরু হয়। জুলাইয়ে শুরু হয় মহিলাদের খেলা এবং উভয়ের প্রথম টুর্নামেন্ট।
১৯৮৩ সালের ৩০ সেপ্টেম্বর বাংলাদেশ হ্যান্ডবল অ্যাসোসিয়েশন হিসেবে বাংলাদেশ হ্যান্ডবল ফেডারেশন প্রতিষ্ঠিত হয়। সেদিন বেশ কিছু ক্রীড়া সংগঠক ও উপদেষ্টা তৎকালীন চিফ মার্শাল ল অ্যাডমিনিস্ট্রিটর অফিসের সম্মেলন কক্ষে (বর্তমান প্রধানমন্ত্রীর কার্যালয়) নৌবাহিনীর প্রধান রিয়াল অ্যাডমিরাল মাহবুব আলী খানের সভাপতিত্বে একত্রিত হন। ১লা মে ১৯৮৪ সালে জাতীয় ক্রীড়া পরিষদের স্বীকৃতি পায়। ১৯৮৫ সালে প্রতিষ্ঠাকালীন নাম পরিবর্তন করে বাংলাদেশ হ্যান্ডবল ফেডারেশন করা হয়। এবং এশিয়ান হ্যান্ডবল ফেডারেশনের সদস্য হয়।
আয়োজক
২০০০ এশিয়ান মহিলা জুনিয়র হ্যান্ডবল চ্যাম্পিয়নশিপের আয়োজক হয়েছিল।
জামিয়া ফরিদিয়া
আল ফরিদিয়া বিশ্ববিদ্যালয় বা জামিয়া ফরিদিয়া (جامعه فریدیه) পাকিস্তানের রাজধানী ইসলামাবাদের ফয়সাল মসজিদের কাছে অবস্থিত একটি মাদ্রাসা। ২০২০ সাল অনুযায়ী এই মাদ্রাসায় ১,২০০ জন শিক্ষার্থী ও ৬০ জনের বেশি শিক্ষক রয়েছে।
ইতিহাস
১৯৭৭ সালে মুহাম্মদ আবদুল্লাহ গাজী এই মাদ্রাসাটি প্রতিষ্ঠা করেন। তিনি ১৯৯৮ সালের অক্টোবরে, অজ্ঞাত বন্দুকধারী কর্তৃক গুপ্তহত্যার শিকার হওয়া অবধি এর আচার্য ছিলেন। এরপর আব্দুল আজিজ গাজী নতুন আচার্য হন এবং তার ছোট ভাই আব্দুল রশীদ গাজীকে উপাচার্য হিসেবে নিযুক্ত করেন। আব্দুল আজিজ গাজীর নেতৃত্বে মাদ্রাসাটিতে ইংরেজি, বিজ্ঞান, কম্পিউটার, কুরআন ও অন্যান্য বিষয়ের উপর ক্লাস শুরু হয়। বলা হয়, তিনি নিজেই ইতিহাস ও দর্শন বিষয় পড়িয়েছেন।
বিশ্ববিদ্যালয়টিতে একটি প্রশস্ত লাইব্রেরি রয়েছে যেখানে বিজ্ঞান, ইতিহাস, শিক্ষা ও আরও অন্যান্য বিষয়ের উপর বই রয়েছে।
উয়েফা ইউরো ২০২০ নকআউট পর্ব
উয়েফা ইউরো ২০২০-এর নকআউট পর্ব ২০২১ সালের ২৬শে জুলাই তারিখে ১৬ দলের পর্বে মাধ্যমে শুরু হয়ে ১১ই জুলাই তারিখে ইংল্যান্ডের লন্ডনের ওয়েম্বলি স্টেডিয়ামে অনুষ্ঠিত ফাইনালের মাধ্যমে শেষ হয়েছে।
নিম্নে তালিকাভুক্ত ম্যাচগুলোর সময় মধ্য ইউরোপীয় গ্রীষ্মকালীন সময় অনুযায়ী উল্লেখ করা হয়েছে (ইউটিসি+২)। যদি স্থানটি একটি ভিন্ন সময় অঞ্চলে অবস্থিত হয় তবে স্থানীয় সময়ও উল্লেখ করা হয়েছে।
বিন্যাস
নকআউট পর্বে, যদি একটি খেলার ফলাফল ৯০ মিনিট পরেও সমতায় থাকে, অতিরিক্ত সময়ের খেলা অনুষ্ঠিত হয়েছিল (১৫ মিনিট করে দুই অর্ধে ৩০ মিনিট), যেখানে প্রতিটি দলের ষষ্ঠ খেলোয়াড় বদল করার অনুমতি দেওয়া হয়েছিল। যদি অতিরিক্ত সময়ের পরেও খেলার ফলাফল সমতায় থাকে, তবে খেলার ফলাফল পেনাল্টি শুট-আউটের মাধ্যমে নির্ধারণ করা ছিল।
উয়েফা ১৬ দলের পর্বের জন্য নিম্নলিখিত সময়সূচী নির্ধারণ করেছিল:
কোয়ার্টার-ফাইনাল ম্যাচের সময়সূচী ছিল:
ফাইনালের সময়সূচী ছিল:
উয়েফা ইউরো ১৯৮৪-এর পর থেকে প্রতিটি আসরের মতো এই আসরেও তৃতীয় স্থান নির্ধারণী ম্যাচ নেই।
১৬ দলের পর্বের ম্যাচের বিন্যাস
<section begin=বিন্যাস /> তৃতীয় স্থান অধিকারী দলগুলোর ম্যাচের সময়সূচী কোন চারটি তৃতীয় স্থান অধিকারী দল ১৬ দলের পর্বে উত্তীর্ণ হবে তার উপর নির্ভর করবে:
{{legend|#BBF3BB|১৬ দলের পর্বের জন্য উত্তীর্ণ চারটি দলের বিন্যাস}}
উত্তীর্ণ দল
৬টি গ্রুপের প্রতিটি গ্রুপ থেকে শীর্ষ দুই স্থান অধিকারী দল সেরা চারটি তৃতীয় স্থান অধিকারী দল ১৬ দলের পর্বের উত্তীর্ণ হয়েছে।
ওয়েলস বনাম ডেনমার্ক
<section begin=১৬দল১ /><section end=১৬দল১ />
ইতালি বনাম অস্ট্রিয়া
<section begin=১৬দল২ /><section end=১৬দল২ />
নেদারল্যান্ডস বনাম চেক প্রজাতন্ত্র
<section begin=১৬দল৩ /><section end=১৬দল৩ />
বেলজিয়াম বনাম পর্তুগাল
<section begin=১৬দল৪ /><section end=১৬দল৪ />
ক্রোয়েশিয়া বনাম স্পেন
<section begin=১৬দল৫ /><section end=১৬দল৫ />
ফ্রান্স বনাম সুইজারল্যান্ড
<section begin=১৬দল৬ /><section end=১৬দল৬ />
ইংল্যান্ড বনাম জার্মানি
<section begin=১৬দল৭ /><section end=১৬দল৭ />
সুইডেন বনাম ইউক্রেন
<section begin=১৬দল৮ /><section end=১৬দল৮ />
সুইজারল্যান্ড বনাম স্পেন
<section begin=কোয়ার্টার১ /><section end=কোয়ার্টার১ />
বেলজিয়াম বনাম ইতালি
<section begin=কোয়ার্টার২/><section end=কোয়ার্টার২ />
চেক প্রজাতন্ত্র বনাম ডেনমার্ক
<section begin=কোয়ার্টার৩ /><section end=কোয়ার্টার৩ />
ইউক্রেন বনাম ইংল্যান্ড
<section begin=কোয়ার্টার৪ /><section end=কোয়ার্টার৪ />
ইতালি বনাম স্পেন
<section begin=সেমি১ /><section end=সেমি১ />
ইংল্যান্ড বনাম ডেনমার্ক
<section begin=সেমি২ /><section end=সেমি২ />
কোয়ার্ক তারা
কোয়ার্ক তারা হলো এক প্রকার কমপ্যাক্ট এবং এক্সটিক তারা যাদের কেন্দ্রের অত্যন্ত উচ্চ তাপমাত্রা এবং চাপ নিউক্লিয়নকে কোয়ার্ক পদার্থ (পদার্থের একটি অবস্থা যা কোয়ার্কের সমন্বয়ে গঠিত) গঠনে বাধ্য করে।
পটভূমি
কিছু বিশাল তারা তাদের জীবনচক্রের শেষে মহাকর্ষীয় পতনের মধ্যে দিয়ে নিউট্রন তারায় পরিণত হয় যেটির প্রত্যক্ষ পর্যবেক্ষণ ও তাত্ত্বিক ব্যাখ্যা করা হয়েছে। নিউট্রন তারার অভ্যন্তরে চরম তাপমাত্রা এবং চাপের মধ্যে নিউট্রনগুলি সাধারণত একটি অবক্ষয় চাপ দ্বারা পৃথক থাকে যা তারাটিকে স্থিতিশীল করে এবং আরও মহাকর্ষীয় পতনকে বাধা দান করে। তবে এটি বিশ্লেষণ করা হয়েছে যে আরও তীব্র তাপমাত্রা এবং চাপের অধীনে নিউট্রনগুলি তাদের অবক্ষয় চাপকে অতিক্রম করে এবং নিউট্রনগুলি তাদের গাঠনিক উপাদান কোয়ার্কে পরিণত হতে বাধ্য হয়, যার ফলে উৎপন্ন ঘন কোয়ার্কের ওপর ভিত্তি করে কোয়ার্ক পদার্থের একটি অতি-ঘন দশা তৈরি হয়। এই অবস্থায়, কোয়ার্কগুলির মধ্যে একটি নতুন অবক্ষয় চাপ এবং এর পাশাপাশি তীব্র তড়িচ্চুম্বক শক্তির উদ্ভব হবে যা মহাকর্ষীয় পতনকে বাধা দেবে বলে মনে করা হয়।
পিঁয়াজু
খাদ্য মান
ক্যালরি: ৬০-১২০ কিলোক্যালরি (আকারের উপর নির্ভরশীল)
রড স্টাইগার
রডনি স্টিভেন স্টাইগার (Rodney Stephen Steiger; জন্ম: ১৪ এপ্রিল ১৯২৫ - ৯ জুলাই ২০০২) ছিলেন একজন মার্কিন অভিনেতা। তিনি অফবিট, অস্থায়ী, ও পাগলাটেধর্মী চরিত্রে অভিনয়ের জন্য প্রসিদ্ধ ছিলেন। তাকে প্রায়শই হলিউডের সবচেয়ে প্রতিভাবান ও ভিন্নধর্মী তারকাদের একজন বলে অভিহিত করা হয়। তিনি পদ্ধতিগত অভিনয়ের সাথে জড়িত এবং তার অভিনীত চরিত্রগুলোর জন্য প্রায়ই পরিচালক ও সহশিল্পীদের সাথে দ্বন্দ্বে জড়িয়ে পড়তেন। তিনি অন দ্য ওয়াটারফ্রন্ট (১৯৫৪) চলচ্চিত্রে মার্লোন ব্র্যান্ডোর অভিনীত চরিত্রের ভাই চার্লি, দ্য পনব্রোকার (১৯৬৪) চলচ্চিত্রে সল নাজারম্যান, এবং ইন দ্য হিট অব দ্য নাইট (১৯৬৭) চলচ্চিত্রে সিডনি পোয়াটিয়ের সাথে পুলিশ প্রধান বিল গিলেস্পি চরিত্রে অভিনয় করেন। শেষোক্ত চলচ্চিত্রে অভিনয়ের জন্য তিনি শ্রেষ্ঠ অভিনেতা বিভাগে একাডেমি পুরস্কার লাভ করেন।
প্রারম্ভিক জীবন
স্টাইগার ১৯২৫ সালের ১৪ই এপ্রিল নিউ ইয়র্ক অঙ্গরাজ্যের ওয়েস্টহ্যাম্পটন শহরে জন্মগ্রহণ করেন। তার পিতা ফ্রেডরিক স্টাইগার ও মাতা লরেইন (জন্মনাম: ড্রাইভার)। তারা ফরাসি, স্কটিশ ও জার্মান বংশোদ্ভূত ছিলেন। স্টাইগার তার পিতামাতার একমাত্র সন্তান। তিনি ছেলেবেলা থেকে লুথেরান ধর্মাবলম্বী হিসেবে বেড়ে ওঠেন। স্টাইগারের তার পিতার সাথে কোন যোগাযোগ ছিল না। তার পিতা ও মাতার একসাথে ভডেভিলে গান ও নাচের দলের সাথে সফর করতেন। স্টাইগারকে বলা হয়েছিল যে তার পিতা লাতিনদের মত দেখতে সুঠাম ছিলেন ও প্রতিভাবান সঙ্গীতজ্ঞ ও নৃত্যশিল্পী ছিলেন।
প্রারম্ভিক কর্মজীবন
স্টাইগারের মঞ্চে অভিষেক হয় কার্স ইউ, জ্যাক ডাল্টন! (১৯৪৬) মঞ্চনাটক দিয়ে। এটি নিওয়ার্কের সিভিক রিপার্টরি থিয়েটারে মঞ্চস্থ হয়েছিল। পরের বছর তার একজন শিক্ষক ড্যানিয়েল মান তাকে ১৯৪৭ সালের অক্টোবরে এলিয়া কাজান প্রতিষ্ঠিত অ্যাক্টরস স্টুডিওতে যোগদানের আহ্বান জানান। এখানেই তিনি মার্লোন ব্র্যান্ডো, কার্ল মালডেন ও এলি ওয়ালেচদের সাথে পদ্ধতিগত অভিনয় লব্ধ করেন, যা তার কর্মজীবনে প্রভাব বিস্তার করে। ম্যাটিনি শোয়ের আদর্শ নায়কদের মত চেহারা না থাকায় তিনি মালডেন ও ওয়ালেচের মত কেন্দ্রীয় অভিনেতা হওয়ার পরিবর্তে চরিত্র অভিনেতা হিসেবে কাজ শুরু করেন। তিনি ১৯৫০ সাল পর্যন্ত মঞ্চে কাজ চালিয়ে যান। ১৯৫১ সালে প্রথম ব্রডওয়েতে তিনি প্রধান চরিত্রে কাজ করার সুযোগ পান। ক্লিফোর্ড ওডেটের নির্দেশিত নাইট মিউজিক নাটকে তিনি এ. এল. রসেনবার্গার চরিত্রে অভিনয় করেন। নাটকটি এএনটিএ প্লেহাউজে মঞ্চস্থ হয়। পরের বছর তিনি সিগালস অভার সরেন্টো নাটকে টেলিগ্রাফিস্ট চরিত্রে অভিনয় করেন। নাটকটি ১৯৫২ সালে ১১ই সেপ্টেম্বর হতে জন গোল্ডেন থিয়েটারে মঞ্চস্থ হয়।
গেরহার্ড ড্রোলসহাগেন
গেরহার্ড ড্রোলসহাগেন (জন্ম জুলাই, ১৯৫৩) ওলেনবার্গ বিশ্ববিদ্যালয়ের একজন জার্মান পদার্থবিদ। তিনি মহাকাশ এবং পৃথিবীর নিকটবর্তী বস্তুসমূহ (এনইও) বিষয়ক বিশেষজ্ঞ। তিনি নেদারল্যান্ডের নুরদ্বিজকে ইউরোপীয় মহাকাশ সংস্থা (ইএসএ), ইউরোপীয় মহাকাশ গবেষণা ও প্রযুক্তি কেন্দ্রের (ইএসটিইসি) কর্মী সদস্য (১৯৮৭-২০১৬) ছিলেন। মহাকাশ, পৃথিবীর নিকটবর্তী বস্তু (এনইও) নিয়ে তাঁর কাজ এবং তার নামে নামকৃত গ্রহাণু ৩৩২৭৩৩ ড্রোলসহাগেনের জন্য তিনি পরিচিত ।
শিক্ষা এবং কর্মজীবন
গেরহার্ড ড্রোলসহাগেন, জার্মানির বুয়েরেনের ব্যায়ামাগারে তার অবিটুর (১৯৭২) শেষ করার পর গিসেন বিশ্ববিদ্যালয় এবং গটিঙেন বিশ্ববিদ্যালয়ে পদার্থবিজ্ঞান (১৯৭৩-১৯৭৮) নিয়ে পড়াশুনা করেন এবং ১৯৭৮ সালে গটিঙেন বিশ্ববিদ্যালয় থেকে পদার্থবিজ্ঞানে ডিপ্লোম অর্জন করেন। তিনি গটিঙেনের ম্যাক্স-প্ল্যাঙ্ক ইনস্টিটিউটে (এমপিআই) গবেষণা করেছিলেন (১৯৭৮-১৯৮১) এবং গটিঙেন বিশ্ববিদ্যালয় থেকে ১৯৮১ সালে পদার্থবিজ্ঞানে ডক্টরেট ডিগ্রি অর্জন করেন। তিনি মার্কিন যুক্তরাষ্ট্রের লস আলামোস ন্যাশনাল ল্যাবরেটরিতে পোস্ট-ডক্টরেট হিসেবে (১৯৮২-১৯৮৪) এবং গটিঙেনের এমপিআই এর তরল গতিবিদ্যার একজন বৈজ্ঞানিক সহকারী ছিলেন (১৯৮৪-১৯৮৭)। এরপরে তিনি নেদারল্যান্ডে ইউরোপীয় মহাকাশ সংস্থায় (ইএসএ) যোগদান করেন (১৯৮৭–২০১৬) এবং ইএসএ এর অঙ্গপ্রতিষ্ঠান ইএসটিইসি এর মহাকাশ ও এর প্রতিক্রিয়া বিভাগে কাজ করেছিলেন। ইএসএ- এ তাঁর কর্মজীবনের পুরো সময় জুড়ে তিনি ইএসটিইসি তে মহাকাশ পরিবেশের সমস্ত দিক নিয়ে কাজ করেছিলেন। ২০১৬ সালের নভেম্বরের শেষে তিনি ইএসএ থেকে অবসর গ্রহণ করেছেন। তিনি বর্তমানে (২০১৭- ) ওলডেনবুর্গের কার্ল ফন অসিয়েটস্কি বিশ্ববিদ্যালয়ের অধিভুক্ত এবং তিনি ইএসএর পরামর্শদাতা হিসেবেও রয়েছেন (২০১৭ - )।
গবেষণা
২০০৯-২০১। চলাকালীন, তিনি ইএসএর স্পেস সিচুয়েশনাল আওয়ারনেস প্রোগ্রামের নিকট-আর্থ অবজেক্টস সেগমেন্টের সহ-পরিচালক ছিলেন। এই এসএসএ-নিও প্রোগ্রামটি এনইও সম্পর্কিত সমস্ত দিক পর্যবেক্ষণ, কক্ষপথ গণনা এবং এনওও প্রশমন বিকল্পগুলির মূল্যায়নের জন্য পৃথিবীর সাথে সম্ভাব্য প্রভাবগুলির পূর্বাভাসগুলি থেকে সম্বোধন করে। ২০১৪ সালে তৈরি হওয়ার পর থেকে তিনি স্পেস মিশন প্ল্যানিং অ্যাডভাইজরি গ্রুপের (এসএমপিএজি) এর সভাপতি ছিলেন, যেটি জাতিসংঘ দ্বারা শুরু করা হয়েছিল, যা স্থান থেকে হুমকী বস্তুর প্রভাব প্রতিরোধের বিকল্পগুলি মূল্যায়ন করে। ২০১৩ সাল থেকে তিনি ওল্ডেনবার্গের কার্ল ফন অসিয়েটস্কি বিশ্ববিদ্যালয়ের শিক্ষার্থীদের তদারকি করে এবং মহাকাশ পরিবেশ নিয়ে একটি বক্তৃতা কোর্স দিয়ে স্পেস এনভায়রনমেন্ট স্টাডিজের নতুন গ্রুপকে সমর্থন করছেন। তিনি এনইও ক্ষেত্রে ইএসএর পরামর্শদাতাও। ২০১৫ সালের জানুয়ারিতে ইন্টারন্যাশনাল অ্যাস্ট্রোনমিক্যাল ইউনিয়ন তাকে ইউরোপীয় এনইও প্রোগ্রামের চালিকা শক্তি হিসাবে সম্মান জানিয়ে তার নামে গ্রহাণুটির নামকরণ করেছে 332733 ড্রলশেন । তিনি বর্তমানে শিক্ষার্থীদের তদারকি করে এবং মহাকাশ পরিবেশের উপর একটি বক্তৃতা কোর্স দেওয়ার মাধ্যমে ওলডেনবুর্গ বিশ্ববিদ্যালয়ের অধিভুক্ত। তিনি এনইও ক্ষেত্রে ইএসএর পরামর্শদাতাও।
এল কাইমানো
কাহিনীসংক্ষেপ
সাম্যবাদী দলের দুইজন তরুণ সদস্যের বিয়ের অনুষ্ঠান চলছে । দলেরই একজন কর্মকর্তা বিবাহ অনুষ্ঠানের পৌরোহিত্য করছেন। মাও সে তুং এর পোস্টারের নিচে কনে বরকে অকস্মাৎ বল্লম দিয়ে আঘাত করে। এর ফলে পুলিশ তাকে ধাওয়া করে। - এটা হলো কাত্তারাত্তে (চোখের ছানি) ছবির সমাপ্তিদৃশ্য। এটি একটি ১০ বছর পুরনো অ্যাকশনধর্মী চলচ্চিত্র, যেটি অদ্ভুত চরিত্রের চিত্র প্রযোজক  ব্রুনো বনোমোর সম্মানে সিনেমা হলে প্রদর্শিত হচ্ছিল। ১৯৭০ এর দশকে তার স্ত্রী পাওলাকে অভিনেত্রী করে সে কিছু বস্তাপচা ছবি নির্মাণ করে। তার দুইজন তরুণ পুত্রসন্তান রয়েছে, যাদের সে ও পাওলা ভালোবাসে। প্রদর্শনীর সময় একজন তরুণ নারী তাকে একটি চিত্রনাট্য দেয়, যা অবলম্বনে নারীটি ব্রুনোর সহায়তায় চলচ্চিত্র নির্মাণ করতে চান।
আমেরিকা আবিষ্কারের পর কলম্বাসের প্রত্যাবর্তন নিয়ে সে একটি চলচ্চিত্র নির্মাণের সিদ্ধান্ত গ্রহণ করে। কিন্তু পরিচালক ফ্রাঙ্কো কাসপিও কম বাজেটের কারণে পদত্যাগ করে। হঠাৎই ব্রুনোর কাছে কোনো প্রকল্প নেই ; কোনো অর্থায়ন নেই।
মড়ার উপর খাঁড়ার ঘা - ব্রুনোর স্ত্রী পাওলা তার কাছ থেকে আলাদা হয়ে যেতে চায়। সে শিল্পভিত্তিক কর্মজীবন গড়ে তুলতে চায়।
ব্রুনো তরুণ নারী প্রদত্ত চিত্রনাট্যটি পড়ে বুঝতে পারে, এটি সিলভিও বেরলুসকোনির জীবনী নিয়ে লেখা। বেরলুসকোনি একজন বিত্তশালী ব্যবসায়ী, যিনি তার মালিকানাধীন টিভি চ্যানেলগুলো ব্যবহার করে রাজনৈতিক জীবনে সাফল্য অর্জন করেছেন। ব্রুনো বুঝতে পারে, ছবিটি নির্মাণ করতে গেলে রাজনৈতিক ও আইনি ঝামেলা পোহাতে হবে। এতৎসত্ত্বেও সে মেয়েটির কথায় ছবি বানাতে রাজি হয়।  ছবিটি দেখায়, গোপন অর্থ, তহবিল কিংবা সুইস ব্যাংকের টাকা কীভাবে আবাসিক উন্নয়ন ব্যবসায়ী হিসেবে কাইমানোর ভিত্তি গড়ে দেয়। মেয়েটি আশা করে, ছবিটি ২০০৬ সালের নির্বাচনে ভোটারদের প্রভাবিত করবে।
ক্রমশই ব্রুনো চিত্রনাট্যকারের প্রতি দুর্বল হয়ে পড়ে। কিন্তু নেদারল্যান্ড ভ্রমণে গিয়ে সে আবিষ্কার করে, লেখিকা সমকামী। সে আরেকজন মহিলাকে বিয়ে করেছে এবং তাদের "মেড" নামে একজন পালিত ছেলেও আছে।
মুখ্য অভিনেতা মার্কো পুলিচি ছবিতে আর কাজ না করার সিদ্ধান্ত গ্রহণ করলে ছবিটির প্রযোজনা আরো সমস্যাজর্জরিত হয়ে পড়ে।
ছবিটি সম্পূর্ণ করার সব সম্ভাবনা একসময় অন্তর্হিত হয়। তবে ব্রুনো ছবিটির শেষ দৃশ্য চিত্রায়িত করার সিদ্ধান্ত নেয়। বেরলুসকোনি (মোরেত্তি নিজেই এ চরিত্রে অভিনয় করেন) বিচারালয় কক্ষে তার বিরুদ্ধে রায় শোনার জন্য  প্রবেশ করে। বিচারকরা তাকে সাত বছরের কারাদণ্ডে দণ্ডিত করেন। ক্ষুব্ধ জনতা বিচারকদের দিকে মলোটভ ককটেল নিক্ষেপ করেন।
বেরলুসকোনির বিচারক-কাণ্ড এবং জনসংযোগ ক্ষমতা এ চলচ্চিত্রের অন্যতম বিষয়বস্তু। মোরেত্তির মতে, বিতর্কিত অতীত পেছনে ফেলে জনসংযোগের মাধ্যমেই বেরলুসকোনি ইতালীয় জনগণের সমর্থন আদায় করেন।
দ্য রাইজিং নেপাল
দ্য রাইজিং নেপাল হ'ল গোর্খাপত্র সংস্থা কর্তৃক প্রকাশিত নেপালি সরকারী মালিকানাধীন দৈনিক পত্রিকা।  এই পত্রিকাটি ইংরেজি ভাষার পত্রিকা।
গুরুদাসপুর উপজেলা
গুরুদাসপুর বাংলাদেশের নাটোর জেলার অন্তর্গত একটি উপজেলা। নাটোর জেলার দক্ষিণ পূর্বদিকে গুরুদাসপুর উপজেলা অবস্থিত।
অবস্থান ও আয়তন
thumb|right|গুরুদাসপুর উপজেলা|292x292পিক্সেল<mapframe latitude="24.368055555555557" longitude="89.2475" zoom="13" width="400" height="300" />গুরুদাসপুর উপজেলার উত্তরে সিংড়া উপজেলা ও সিরাজগঞ্জ জেলার তাড়াশ উপজেলা, দক্ষিণে বড়াইগ্রাম উপজেলা, পূর্বে সিরাজগঞ্জ জেলার তাড়াশ উপজেলা ও পাবনা জেলার চাটমোহর উপজেলা, পশ্চিমে নাটোর সদর উপজেলা।
ইতিহাস
ঐতিহাসিকদের মতে,১৫০০থেকে ১৬০০ সাল পর্যন্ত বর্তমান গুরুদাসপুরের চাপিলা রাজশাহী অঞ্চলের সদরদপ্তর বিদ্যমান ছিল। যার অনেক মুঘল নির্দশন এখনো কালের সাক্ষী হয়ে দাড়িয়ে আছে।তার অনেক পরে   গুরুদাসপুর ১৯১৭ সালে থানা প্রতিষ্ঠিত হয় এবং ১৯৮৪ সালে একে উপজেলায় রূপান্তরিত করা হয়।
নামকরণ
আবার, কেউ কেউ বলেন যে, প্রাচীন আমলে গুরুদাসপুর উপজেলার নামকরণ করা হয়েছে। কথিত আছে ইংরেজ আমলে বড় লর্ড এক ইংরেজকে জিজ্ঞাসা করেছিল তুমি কোন মুল্লক হতে আসিলে, এই যে হুজুর। যে মুল্লকের গুরু গোবিন্দ মাঝি খেয়ানৌকা পাড়াপার করিতেছে। আমি সেই মুল্লক হইতে আসিয়াছি। কালক্রমে মাঝির নাম অনুসারে গুরুদাসপুর নামকরণ করা হইয়াছিল।
ঐতিহ্য
চলনবিল এ উপজেলার একটি ঐতিহ্য। বর্ষা মৌসুমে দেশের বিভিন্ন প্রান্তর থেকে মানুষ এ বিল দেখতে আসে এবং নৌকা ভ্রমণ করে । খুবজীপুরে একটি যাদুঘর যা অন্য কোন  উপজেলায় নাই । বোরো মৌসুমে চলনবিলে ধানের ফসলে এক প্রাকৃতিক মনোরম দৃশ্য সৃষ্টি করে । এ উপজেলা বর্তমানে রসুনের আবাদের জন্য বিখ্যাত । এ উপজেলার নাজিরপুর ইউনিয়নে  মামুদপুর ,জোমাই নগর ও বিয়াঘাট গ্রাম এলাকার মোজাফ্ফর জাতের লিচু বিখ্যাত ।
ঐতিহ্যবাহী জলাভূমি চলনবিলই বাংলাদেশের জলময় ভূ-ভাগের মধ্যে এই সর্ববৃহৎ বিল। রাজশাহী বিভাগের চারটি জেলা আটটি উপজেলা, ৬০টি ইউনিয়ন, ১৬০০ গ্রাম এবং ১৪টি নদী নিয়ে এর বিস্তৃতি। এছাড়া রয়েছে ছোট বড় অনেক জলাশয়।
প্রস্থে চলনবিল প্রায় ১৩কিলোমিটার, তাড়াশ থেকে নারায়নপুর পর্যন্ত প্রস্থ আর দৈর্ঘে সিংড়া থেকে কাছিকাটা পর্যন্ত প্রায় ২৪ কিলোমিটার।
সিরাজগঞ্জ রায়গঞ্জ উপজেলা এবং পাবনার চাটমোহর উপজেলার অধিকাংশ অংশ এ বিলের মধ্যে পড়েছে। একপাশে নাটোরের সিংড়া উপজেলা, আরেক পাশে গুমানী নদী। চলনবিলের দক্ষিণ-পূর্ব দিকে পাবনার অস্টমনিষা, যেখানে গুমানী এবং বড়াল নদী মিশেছে।
পুরাতন বক্ষ্মপুত্র গতিপথ পরিবর্তন করে যুমনা জন্মের সময় চলনবিলের উৎপত্তি। সম্ভবত করতোয়া আর আত্রাই নদীর বিস্তৃতি অংশ পরিত্যক্ত হয়ে বিশাল একটা জলাশয়ের সৃষ্টি হয়। এ বিলের সৃষ্টি ঐতিহাসিকভাবে আত্রাই এবং বড়াল নদীর সাথে জড়িত। আত্রাই নদী এই বিলের প্রধান পানি সরবরাহকারী নদী, আর বড়াল নদী দিয়ে এর পানি সরাসরি যুমাতে নিস্কাষিত হয়।
বর্ষায় এই বিল হয়ে ওঠে কানায় কানায় পূর্ণ। মাছের জন্য পরিণত হয় অভয়ারণ্যে। এ সময় দূরে দূরে অবস্থিত গ্রামগুলো অপরূপ দেখায়। শীতের সময় এসব গ্রাম মেতে ওঠে পানকৌড়ি, মাছরাঙা, শালিক, বক ও বুনো কবুতরসহ নানা পাখির কলতান আর উড়োউড়িতে।
১৯১৯ সালে ইম্পেরিয়াল গেজেটিয়ার অব ইন্ডিয়ার হিসেব মতে, চলবিলের আয়তন ৫০০ বর্গমাইল বা প্রায় ১৪২৪ বর্গকিলোমিটার। অপরদিকে ১৯৬৮ সালের জরিপ মোতাবেক চলবিলের আয়তন ৮০০ বর্গমাইল বা প্রায় ২০৭২ কিলোমিটার।
বর্তমানে চলনবিল অনেকখানি হ্রাস পেয়ে আয়তন দাঁড়িয়েছে ১১৫০ বর্গকিলোমিটারে। সংকুচিত হওয়ার পেছনে রয়েছে অনেক কারণ। বর্ষা মৌসুমে বিলে পলি পড়া (২২২.৫ মিলিয়ন ঘনফুট), অপরিকল্পিত বসতবাড়ি স্থাপন, জাতীয় প্রয়োজনে সিরাজগঞ্জের হাটিকুমরুল থেকে নাটোরের বনপাড়া পর্যন্ত প্রায় ৫৫ কিলোমিটার এর মহাসড়ক নির্মাণ উল্লেখযোগ্য।
এখানে পাওয়া যায় দেশী পুঁটি, গজার, বোয়াল, শৈল, টাকি, টেংরা, পাতাসী, খলসে, বাইম, কাকলা, চিতল, চেলা, আইকর, শিংসহ নানান ধরনের দেশি মাছ। এই বিপুল মাছের ভান্ডারে আছে প্রচুর কাঁকড়া।
চলনবিল এলাকায় জমজমাট হয়ে উঠেছে হচ্ছে ঝিনুক-মুক্তার বাণিজ্য। এ বিলে প্রাকৃতিক নিয়মে ঝিনুকের পেটে প্রচুর মুক্তার জন্ম হয়। এখনাকর নাীরা ঝিনুক কুড়িয়ে পেট চিড়ে মুক্তা সগ্র করে বড় কারবারিদের হাতে তুলে দেন আর মাছ চাষীদের হাতে তুলে দেন ঝিনুকের মাংস। তারা পান এর বিনিময় মূল্য।
প্রশাসনিক এলাকা
গুরুদাসপুর উপজেলায় ১টি পৌরসভা, ৬ টি ইউনিয়ন, ৬৩ টি ওয়ার্ড, ১০৬ টি মৌজা এবং ১২৮ টি গ্রাম রয়েছে।
ইউনিয়ন
গুরুদাসপুর উপজেলার ইউনিয়নগুলি হল-
জনসংখ্যার উপাত্ত
মোট জনসংখ্যা প্রায় ১,৯৪,২২৮ জন। তন্মধ্যে, পুরুষ ৯১,০৭১ ও মহিলা ১,০৩,১৫৭ জন।
মোট জনসংখ্যার ৯৪.০৭% মুসলিম, ৫.৪৯% হিন্দু এবং অন্যান্য ধর্মাবলম্বী ০.৪৪%।
শিক্ষা
সাক্ষরতার হার ৩৪.৯১%। পুরুষ ৩৯.৬১%, মহিলা ৩০.০১% । শিক্ষা প্রতিষ্ঠান: ডিগ্রী কলেজ-৪ টি, মাধ্যমিক স্কুল এন্ড কলেজ-৫ টি, কারিগরি কলেজ ৭ টি, মাধ্যমিক বিদ্যালয় -২৭ টি, সিনিয়র মাদ্রাসা -২ টি, দাখিল মাদ্রাসা ১৯ টি, এবতেদায়ি মাদ্রাসা-২০ টি, সরকারি প্রাথমিক বিদ্যালয়- ৪৯টি, বে-সরকারি প্রাথমিক বিদ্যালয়- ২৯টি।
কলেজ ৫ টি, হাইস্কুল ২৪ টি, মাদ্রাসা ৫৭ টি, সরকারি প্রাথমিক বিদ্যালয় ৭৮ টি, কারিগরি প্রতিষ্ঠান ১টি।
সংস্কৃতি
সাংস্কৃতিক প্রতিষ্ঠানের মধ্যে ক্লাব ৪০ টি, পাবলিক লাইব্রেরি ৩ টি, সিনেমা হল ২ টি, থিয়েটার মঞ্চ ১ টি, জাদুঘর ১ টি।
প্রত্নতাত্ত্বিক নিদর্শন
চলনবিল অঞ্চলের ইতিহাস, ঐতিহ্য ও সংস্কৃতি রক্ষার উদ্দ্যেশ্যে। গুরুদাসপুর উপজেলার খুবজীপুর গ্রামে ১৯৭৮ সালে প্রতিষ্ঠিত হয়েছে চলনবিল জাদুঘর। এটি বাংলাদেশ প্রত্নতত্ত্ব বিভাগের আওতাধীন। অন্যান্য প্রাচীন নিদর্শনের মধ্যে পিপলা গ্রামে মুঘল আমলের একটি মসজিদ উল্লেখযোগ্য।
অর্থনীতি
এই উপজেলার অর্থনীতি প্রধানত কৃষিনির্ভর। মোট আবাদযোগ্য জমি ১৮১০০ হেক্টর। পতিত জমি ৭৭১ হেক্টর। বিলুপ্ত অথবা প্রায় বিলুপ্ত ফসল রসুন, পাট এবং তিল। প্রধান ফল লিচু, আম, কাঁঠাল, পেয়ারা, পেঁপে, কাঠ আপেল, জাম্বুরা এবং তরমুজ।
কুটির শিল্প: কুটির শিল্পের মধ্যে বাঁশের কাজ, বেতের কাজ, স্বর্ণকার অন্তর্ভুক্ত।
হাট এবং বাজার: হাট ও বাজার এর মোট সংখ্যা ২২, এর মধ্যে চাঁচকৈর বাজার সবচেয়ে সুপরিচিত।
বিবিধ
স্বাস্থ্য কেন্দ্র: উপজেলা স্বাস্থ্য কমপ্লেক্স ১ টি, স্বাস্থ্য কেন্দ্র ৪ টি, চক্ষু হাসপাতাল ১ টি।
পশু হাসপাতাল ১ টি।
কামালেরপাড়া ইউনিয়ন
কামালেরপাড়া ইউনিয়ন বাংলাদেশের রংপুর বিভাগের গাইবান্ধা জেলার সাঘাটা উপজেলার অন্তর্গত একটি ইউনিয়ন পরিষদ। এটি ৬৪.৭৮ কিমি২ (২৫.০১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৩,৬৫৫ জন। ইউনিয়নটিতে মোট গ্রামের সংখ্যা ২৬টি ও মৌজার সংখ্যা ২২টি।
টি কে কাপালি
টি কে কাপালি ছিলেন একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য।
রাজনৈতিক পেশা
কাপালি ১৯৭৭ সালের নির্বাচনে মাইলাপুর আসন থেকে দ্রাবিড় মুন্নেত্র কড়গম প্রার্থী হয়ে তামিলনাড়ু বিধানসভায় নির্বাচিত হয়েছিলেন। ১৯৮০ নির্বাচনে তিনি আন্না দ্রাবিড় মুন্নেত্র কড়গম প্রার্থী হয়ে জিতেছিলেন। তিনি ১৯৮০ সালের নির্বাচনে নানজিল কে মনোহরনকে পরাজিত করেছিলেন।
মৃত্যু
তিনি ১৮ ডিসেম্বর ২০০৭-এ ৭৮ বছর বয়সে মারা যান। তাঁর ছয় ছেলে ও দুই মেয়ে রয়েছে।
রংপুর চিনি কল লিমিটেড
রংপুর চিনি কল লিমিটেড বাংলাদেশের গাইবান্ধা জেলায় অবস্থিত একমাত্র ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল।
অবস্থান
বাংলাদেশের উত্তরাঞ্চলের রংপুর বিভাগের গাইবান্ধা জেলার গোবিন্দগঞ্জ উপজেলার মহিমাগঞ্জে এই শিল্প কমপ্লেক্সটি অবস্থিত।
ইতিহাস
১৯৫৪ সালে এই শিল্প প্রতিষ্ঠানটির নির্মাণ কাজ শুরু হয়ে ১৯৫৭ সালে সমাপ্ত হয় এবং ১৯৫৭-৫৮ সাল থেকে এটিতে চিনি উৎপাদন শুরু হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে। চিনিকলটির মালিকানাধীন সাহেবগঞ্জ বাণিজ্যিক খামারের ১ হাজার ৮৪২ জমির মধ্যে ৪৫০ একর জমি রংপুর ইপিজেড নির্মাণের জন্য সরকারিভাবে সিদ্ধান্ত গৃহীত হয়েছে।
অবকাঠামো
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভাবনের সমন্বয়ে গঠিত।
উৎপাদন ক্ষমতা
এই মিলের দৈনিক আখ মাড়াই করার ক্ষমতা ১,৫০০ মেট্রিক টন এবং বার্ষিক উৎপাদনের ক্ষমতা ১৫,০০০ মেট্রিক টন।
উৎপাদিত পণ্য
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য।
খালেদ মিশাল
খালেদ মিশাল একজন শীর্ষস্তানীয় হামাস নেতা যিনি ১৯৯৬ সাল থেকে হামাসের নেতৃত্ব দিয়ে আসছেন। ১৯৬৭ সালের ৬ দিনের যুদ্ধের সময় থেকে তিনি নির্বাসনে রয়েছেন। তিনি আন্দোলনকে শক্তিশালী বাহিনীতে পরিণত করতে সহায়তা করেন। ইসরাইল, যুক্তরাষ্ট্র ও ইউরোপীয় ইউনিয়ন এই গ্রুপকে সন্ত্রাসী সংগঠন হিসেবে আখ্যায়িত করে। ১৯৯৭ সালে জর্দানে এক ইসরাইলী হত্যা প্রচেষ্টা থেকে এই হামাস নেতা বেঁচে যান।
কার্ট কোবেইন
কার্ট ডোনাল্ড কোবেইন ( ২০ ফেব্রুয়ারি, ১৯৬৭ – ৫ এপ্রিল, ১৯৯৪ ) একজন আমেরিকান সঙ্গীতশিল্পী যিনি মূলত রক ব্যান্ড নির্ভানার মূল গায়ক, গিটারিস্ট হিসেবেই বেশি পরিচিত ছিলেন। ১৯৮৫ সালে ওয়াশিংটনে ক্রিস্ট নভসেলিচ কে সাথে নিয়ে প্রতিষ্ঠা করেন নির্ভানা। তাদের প্রথম অ্যালবাম ব্লীচ বের হয় ১৯৮৯ সালে, তাদের দ্বিতীয় অ্যালবাম নেভারমাইন্ড (১৯৯১) এর গান স্মেলস লাইক টিন স্পিরিট তাদেরকে নিয়ে যায় সাফলতার শীর্ষে।
বাল্যকাল
ওয়াশিংটনের অ্যাবারডিনের গ্রেজ হারবর হসপিটালে কোবেইনের জন্ম হয়, মা ওয়েন্ডি এলিজাবেথ এবং বাবা ডোনাল্ড লীল্যান্ড কোবেইনের পরিবারে। তার ছোটবোন কিংবারলি জন্ম নেন ১৯৭০ সালের এপ্রিলে।
ছোটোবেলাতেই সংগীতের প্রতি আগ্রহ জন্ম নেয় কোবেইনের, চার বছর বয়স থেকেই তিনি পিয়ানো বাজাতে শুরু করেন। নয় বছর বয়সেই কোবেইনের বাবা মা আলাদা হয়ে যান। ব্যাপারটি কোবেইনের জীবনে বিশেষ প্রভাব ফেলেছিল।
ব্যক্তিগত জীবন
কোবেইন ১৯৯২ সালের ২৪ শে ফেব্রুয়ারি বিয়ে করেন কোর্টনি লাভ কে। ঐ বছরের আগস্টের ১৮ তারিখে তাদের একমাত্র কন্যা ফ্রান্সীস বীন কোবেইন জন্ম নেয়। অল্প বয়সেই বাবা মার বিচ্ছেদ যেই প্রভাব তার মানসিকতায় ও জীবনে ফেলেছিল, তার ফল স্বরূপ পরবর্তীকালে ব্যক্তিগত জীবনে বিভিন্ন মানসিক অশান্তি, মাদকাসক্তি ও মাদক সম্পর্কিত নানান রকম সমস্যায় প্রায়ই জড়িয়ে থাকতেন কোবেইন।
মৃত্যু
১৯৯৪ সালের ৫ এপ্রিলে কোবেইন আত্মহত্যা করেন। আনুমানিক মৃত্যুর তিন দিন পর, ৮ ই এপ্রিল, কোবেইনের লেক ওয়াশিংটন বুলেভার্দের বাড়িতে তার মৃত দেহ পাওয়া যায়। মারা যাওয়ার আগে একটি চিঠিও লিখে রেখে যান তিনি।
পি মোহন কান্দস্বামী
পি মোহন কান্দস্বামী একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য। তিনি ১৯৯৬ সালের নির্বাচনে পঙ্গালুর আসন থেকে তামিল মাণিলা কংগ্রেস দলের প্রার্থী হিসাবে তামিলনাড়ু বিধানসভায় নির্বাচিত হয়েছিলেন।
ক্রিকেট কোচিং স্কুল
ক্রিকেট কোচিং স্কুল বাংলাদেশি ঘরোয়া ক্রিকেট লিগের একটি দল। দলটি ঢাকা প্রিমিয়ার লিগে ২০১৩-১৪ ও ২০১৫-১৬ মৌসুমে লিস্ট এ ম্যাচে অংশ নিয়েছিল।
ইতিহাস
দলটির লিস্ট এ আঙিনায় অভিষেক ঘটে ২০১৩-১৪ মৌসুমের ঢাকা প্রিমিয়ার ডিভিশন ক্রিকেট লিগের আসরে। টানা পাঁচ ম্যাচ হারার পর ষষ্ঠ ম্যাচ জেতে তারা। সপ্তম ম্যাচে তারা মাঠে আসতে দেরি করায় তাদেরকে লিগ থেকে অবনমিত করে দেওয়া হয়। এরপর ঢাকা প্রথম বিভাগ লিগের ২০১৪-১৫ মৌসুমের আসরে ১৬ ম্যাচের ১৪ ম্যাচে জিতে চ্যাম্পিয়ন হয়ে তারা আবার ঢাকা প্রিমিয়ার লিগে ফেরে। অতঃপর, ২০১৫-১৬ মৌসুমের ঢাকা প্রিমিয়ার লিগের ১১ ম্যাচের মাঝে মাত্র ২ টি ম্যাচ জিতে আবার অবনমিত হয়ে যায় দলটি।
জাতিসংঘ পরিষেবা পদক কোরিয়া
জাতিসংঘ পরিষেবা পদক কোরিয়া (ইউএনএসএমকে) হল একটি আন্তর্জাতিক সামরিক সজ্জা যা জাতিসংঘ কর্তৃক ১২ ডিসেম্বর ১৯৫০ সালে জাতিসংঘ পরিষেবা পদক হিসাবে প্রতিষ্ঠিত হয়। অলঙ্করণটি জাতিসংঘের তৈরি করা এবং কোরীয় যুদ্ধে অংশগ্রহণকারী বহু-জাতীয় প্রতিরক্ষা বাহিনীকে স্বীকৃতি দেয়া প্রথম আন্তর্জাতিক পুরস্কার।
মানদণ্ড
জাতিসংঘ পরিষেবা পদক (কোরিয়া) দক্ষিণ কোরিয়ার সাথে মিত্র সশস্ত্র বাহিনীর যে কোনো সামরিক সদস্যকে প্রদান করা হয়, যারা ২৭ জুন ১৯৫০ এবং ২৭ জুলাই ১৯৫৪ তারিখের মধ্যে উত্তর কোরিয়া থেকে দক্ষিণ কোরিয়ার প্রতিরক্ষায় অংশ নিয়েছিল। নেদারল্যান্ডসের সামরিক বাহিনীকে ১ জানুয়ারী ১৯৫৫ সালে পরিষেবার জন্য পদকটি প্রদান করা হয়, যখন থাইল্যান্ড এবং সুইডেনের সশস্ত্র বাহিনীকে ২৭ জুলাই ১৯৫৫ এ পুরস্কারটি প্রদান করা হয়।
কোরিয়ায় জাতিসংঘের কোনো ত্রাণ দলের সাথে যুদ্ধের সময় সেবার জন্য নিয়োজিত আন্তর্জাতিক রেড ক্রস কর্মীরা পদকটির জন্য যোগ্য ছিল না।
জাতিসংঘ পরিষেবা পদকের চূড়ান্ত পুরস্কারের কর্তৃত্ব হল কোরিয়ায় জাতিসংঘের সামরিক বাহিনীর সেনাপ্রধান। বেশিরভাগ দেশ জাতিসংঘ পরিষেবা পদকটিকে একটি স্বয়ংক্রিয় অলঙ্করণ হিসাবে বিবেচনা করে, যদি অন্য কিছু কোরীয় পরিষেবা পুরস্কার দেওয়া হয় এবং সাধারণত জাতিসংঘের চ্যানেলগুলির মাধ্যমে অনুমতি না নিয়েই পদকটি প্রদান করা হয়। উদাহরণস্বরূপ, জাতিসংঘ সশস্ত্র বাহিনীতে কোরীয় পরিষেবা পদক পুরস্কৃত যেকোন সদস্যকে স্বয়ংক্রিয়ভাবে জাতিসংঘ পরিষেবা পদক প্রদান করা হয়।
পদকের নাম
২২শে নভেম্বর ১৯৬১ সালে জাতিসংঘ আনুষ্ঠানিকভাবে জাতিসংঘ পরিষেবা পদকের নাম জাতিসংঘ পরিষেবা পদক কোরিয়া নামে পরিবর্তন করে। এটি পরবর্তীকালে জাতিসংঘের অনেক পদক তৈরির একটি ভূমিকা হিসাবে ছিল যা বিশ্বজুড়ে বিভিন্ন অপারেশনের জন্য পুরস্কৃত করা হয়।
মার্কিন যুক্তরাষ্ট্র এবং অন্যান্য কিছু দেশ এই পদকটিকে অতীতের সামরিক ফাইলগুলির সাথে এর মূল নামের উল্লেখ করে মেডেলটির সাথে সামঞ্জস্য বজায় রাখার প্রচেষ্টায় জাতিসংঘ পরিষেবা পদক হিসেবে উল্লেখ করে থাকে।
বর্ণনা
জাতিসংঘ কোরিয়া পদক হল ব্রোঞ্জ খাদের একটি ৩৬ মিমি প্রশস্ত বৃত্তাকার পদক। সামনের অংশে জাতিসংঘের 'ওয়ার্ল্ড-ইন-এ রেথ' প্রতীককে চিত্রিত করা হয়েছে। বিপরীতে শিলালিপি রয়েছে: জাতিসংঘের সনদের নীতির প্রতিরক্ষার জন্য । প্রতিটি অংশগ্রহণকারী দেশের পাঠ্যটি সবচেয়ে উপযুক্ত ভাষায় রয়েছে এবং শিলালিপিটি নিম্নলিখিত যে কোনও একটিতে থাকতে পারে: আমহারিক (ইথিওপিয়ান সাম্রাজ্য), ওলন্দাজ, ইংরেজি, ফরাসি, গ্রিক, ইতালীয়, কোরীয়, স্পেনীয় (কলম্বিয়া), তাগালোগ (ফিলিপাইন), থাই বা তুর্কি। পদকটি একটি সোজা বার নিলম্বন একটি নখর সংযুক্তি থেকে ঝুলন্ত। প্রতিটি পদক বিপরীত শিলালিপির মতো একই ভাষায় কোরিয়া শিলালিপি সহ একটি পদক বার দিয়ে পরা হয়। পদকের ফিতাটি জাতিসংঘের নীল (ব্লুবার্ড ৬৭১১৭) এবং সাদা, ৯টি নীল এবং ৮টি সাদা, প্রতিটি ১৭টি সমান স্ট্রাইপ দিয়ে তৈরি 5/64 in প্রশস্ত।
নবজ্যোত আলতাফ
নবজ্যোত আলতাফ, প্রায়ই "নবজ্যোত" নামে পরিচিত একজন শিল্পী। বর্তমানে তিনি ভারতের বস্তার এবং মুম্বা ইয়ে বাস করছেন । তার চার দশকের কর্মজীবনে নভজ্যোত পেইন্টিং, অঙ্কন, ফটোগ্রাফি, ভাস্কর্য, ভিডিও, ইনস্টলেশন, মিশ্র-মিডিয়া এবং পাবলিক আর্ট সহ বিভিন্ন মিডিয়াতে কাজ করেছেন। নভজ্যোত শিল্প ও ইতিহাসের বিস্তৃত জ্ঞানের পাশাপাশি ভারতের উপজাতীয় কারুশিল্প, বিশেষ করে বস্তার অঞ্চলের বোঝাপড়া থেকে এঁকে থাকেন। লন্ডনের টেট মডার্ন, নিউ দিল্লির ন্যাশনাল গ্যালারি অফ মডার্ন আর্ট, অস্ট্রেলিয়ার সিডনিতে এক্সভি সিডনি বিয়েনেলে এবং নিউ ইয়র্ক সিটি ও নিউ দিল্লির তালওয়ার গ্যালারিতে তার কাজ বিশ্বব্যাপী গ্যালারী এবং জাদুঘরে প্রদর্শিত হয়েছে।
জীবন এবং কর্মজীবন
১৯৪৯ সালে ভারতের মিরাটে জন্ম নেওয়া নভজ্যোত মুম্বাইয়ের স্যার জেজে স্কুল অব আর্ট থেকে ফাইন অ্যান্ড অ্যাপ্লাইড আর্টসে ডিগ্রি অর্জন করেন। স্কুলে পড়ার সময়, তিনি শিল্পী আলতাফের সাথে দেখা করেছিলেন এবং তারা ১৯৭২ সালে বিয়ে করেছিলেন, একসাথে ব্যাপকভাবে ভ্রমণ করেছিলেন এবং পরবর্তী তিন দশক ধরে একটি স্টুডিও ভাগ করে নিয়েছিলেন। নভজ্যোত তাদের সম্পর্ককে তার শৈল্পিক বিকাশের একটি বড় অংশ হিসাবে উল্লেখ করে চলেছেন।
সক্রিয়তা
নভজ্যোত এবং তার স্বামী উভয়েই ১৯৭০-এর দশকে প্রগতিশীল যুব আন্দোলনের (প্রয়োম) সদস্য ছিলেন এবং উদার রাজনৈতিক মতাদর্শ তার কর্মজীবন জুড়ে তার সৃজনশীল প্রক্রিয়াকে অবহিত করে চলেছে। নবজ্যোতের বেশিরভাগ কাজ শিল্পী এবং দর্শকের মধ্যে প্রত্যাশিত মিথস্ক্রিয়াকে প্রশ্ন ও প্রসারিত করার চেষ্টা করে, শিল্পের কাজকে ঘিরে একটি সহযোগিতামূলক, দ্বান্দ্বিক কথোপকথন তৈরি করে। "শিল্প" এবং "নৈপুণ্য" এর মধ্যে গৃহীত বর্ণনার একটি সাহসী চ্যালেঞ্জে, নবজ্যোত বিশেষ করে বস্তার গ্রামে ভারতের ঐতিহ্যবাহী কারিগরদের সাথে সহযোগিতা করেছেন এবং তার ভাস্কর্য এবং স্থাপনা তৈরিতে, এবং মুম্বাইতে তাদের কাজকে প্রদর্শনীর মাধ্যমে সামনে আনতে কাজ করেছেন। মৌখিক ইতিহাস, আচার-অনুষ্ঠান এবং সাম্প্রদায়িক সৃষ্টির প্রতি তার মুগ্ধতা অন্যান্য সমবায় প্রকল্পের দিকে পরিচালিত করেছে; উদাহরণস্বরূপ, ২০১০ সালের কাজ টাচ ৪, শিল্পী এবং যৌনকর্মীদের একটি গোষ্ঠীর মধ্যে সহযোগিতা থেকে উদ্ভূত হয়েছিল এবং অন্তরঙ্গতা এবং আকাঙ্ক্ষার ধারণাগুলি সম্পর্কে একটি বহুভুজ যোগাযোগের জন্য স্থান তৈরি করেছিল। যদিও তিনি বিশ্বব্যাপী গ্যালারী এবং জাদুঘরে প্রদর্শন করেছেন, নভজ্যোত ধারাবাহিকভাবে ঐতিহ্যগত শিল্প স্থানের বাইরে শ্রোতাদের খোঁজেন; তিনি বস্তার গ্রামে নারী ও শিশুদের জন্য শিল্প কর্মশালার আয়োজন করেছেন এবং তিনি বিকল্প পাবলিক স্পেস ডিজাইন করার জন্য কাজ করেছেন যা তরুণদের সৃজনশীলভাবে একে অপরের সাথে দেখা করতে এবং জড়িত হতে দেয়।
নারীবাদ
বিভিন্ন উপায়ে, নারীদের সমস্যাগুলির সাথে নবজ্যোতের সম্পৃক্ততা একই সামাজিক সক্রিয়তা থেকে উদ্ভূত হয় যা তার সহযোগী প্রকল্পগুলিকে আন্ডারগার্ড করে। তার বেশিরভাগ কাজের অবস্থান ঐতিহ্যবাহী মহিলা কারুশিল্প, যেমন বয়ন, সমসাময়িক উচ্চ শিল্পের প্রেক্ষাপটে। এটি করার ফলে এটি কারিগর মহিলাদের নিজেদের ব্যক্তিগত এবং শৈল্পিক সংস্থার একটি নতুন স্তর প্রদান করে। নবজ্যোতের অনেক ভাস্কর্যও সরাসরি নারীদেহের সাথে জড়িত এবং ভারতীয় শিল্পে এর উপস্থাপনার পাশাপাশি প্রায়ই প্রথাগত উর্বরতার মূর্তি বা নারী দেবত্বের রূপগুলিকে আহ্বান ও বিকৃত করে।
কিশোরগাড়ী ইউনিয়ন
কিশোরগাড়ী ইউনিয়ন বাংলাদেশের রংপুর বিভাগের গাইবান্ধা জেলার পলাশবাড়ী উপজেলার অন্তর্গত একটি ইউনিয়ন পরিষদ। এটি ৮৮.৮৪ কিমি২ (৩৪.৩০ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৮,৫৩১ জন। ইউনিয়নটিতে মোট গ্রামের সংখ্যা ৩টি ও মৌজার সংখ্যা ৩টি।
আর কালিদাস
আর কালিদাস ভারতের তামিলনাড়ুর একজন রাজনীতিবিদ ছিলেন। তিনি ছিলেন হিন্দু মাক্কাল কাঁচির রাজ্য সহ-সভাপতি।
মৃত্যু
আর কালিদাসকে ২১ শে জুন, ২০০৫ সালে মাদুরাইয়ে হত্যা করা হয়েছিল। পুলিশ সূত্রে খবর, প্রকাশ্য দিবালোকে তাকে দুজন কুপিয়ে হত্যা করেছিল। তাঁর বয়স ৫৫ বছর। পুলিশ ইঙ্গিত দিয়েছিল যে, এই হত্যার দোষী হিসাবে 'মৌলবাদীদের' সন্দেহ করা হয়েছিল।
আফগানিস্তানে ধর্ষণ
সংজ্ঞা
ধর্ষণ হল এক ধরনের যৌন নিপীড়ন, যা সাধারণত যৌনমিলন বা অন্য কোন ধরনের যৌন অনুপ্রবেশকে ব্যক্তির সম্মতি ব্যতিরেকে সংঘটিত করে। আইনটি শারীরিক বল প্রয়োগ, জবরদস্তি, কর্তৃত্বের অপব্যবহার বা বৈধ সম্মতি দিতে অক্ষম ব্যক্তির বিরুদ্ধে যৌন মিলনের ক্ষেত্রে প্রয়োগ করা যেতে পারে। এটি এমন একজনকে অন্তর্ভুক্ত করতে পারে যে অজ্ঞান, অক্ষম, বুদ্ধিবৃত্তিক অক্ষমতা বা সম্মতির আইনি বয়সের নিচে রয়েছেন। ধর্ষণ শব্দটি কখনও কখনও যৌন নিপীড়ন শব্দটির সাথে বিনিময়যোগ্যভাবে ব্যবহৃত হয়।
ব্যাপকতা
আফগান স্বাধীন মানবাধিকার কমিশনের (এআইএইচআরসি) মতে আফগানিস্তানে নারীদের প্রতি সহিংসতা ২০১৩ সালে রেকর্ড মাত্রায় পৌঁচ্ছায়। নারীরা তাদের কুমারীত্বের জন্য সম্মানিত এবং ধর্ষকের পক্ষে তাকে বিয়ে করা অস্বাভাবিক, এমনকি মহিলা গর্ভবতী হয়ে গেলেও। এভাবে একজন নারী "অপবিত্র" হওয়ার জন্য শাস্তি পায়। এই ধরনের ঘটনাকে কর্তৃপক্ষ ব্যভিচার হিসেবে বিবেচনা করে। এমনকি যদি মহিলাকে শাস্তি না দেওয়া হয়, তবুও সে সমাজ দ্বারা "মর্যাদাহীন" (পশতু ভাষায় বদনাম) হিসাবে প্রত্যাখ্যান করে থাকে, যখন ধর্ষককে অসম্মান করা হয় না।
আফগান আইন
, আফগানিস্তানের নেতৃত্বে প্রেসিডেন্ট আশরাফ গনি ছিলেন।, আফগানিস্তানে বর্তমানে এমন কোন আইন নেই যা ধর্ষণের শিকার বা ঝুঁকিপূর্ণ গোষ্ঠীর সরাসরি সুরক্ষা ও সুরক্ষা দেয়। আফগানিস্তানে ধর্ষণ একটি অপরাধ, যদিও আফগানিস্তান ২০০৯ সালে আফগান প্রেসিডেন্ট হামিদ কারজাইয়ের অধীনে শিয়া পারিবারিক আইন পাস করে। নারীদের জন্য জাতিসংঘ উন্নয়ন তহবিল, ন্যাটো, কানাডা, মার্কিন যুক্তরাষ্ট্র, জার্মানি ও অন্যান্য দেশ আইনের নিপীড়নমূলক প্রকৃতির বিষয়ে উদ্বেগ প্রকাশ করে এগিয়ে এসেছে। শিয়া পারিবারিক আইন বিবাহের মধ্যে মহিলাদের অধিকার কেড়ে নেয় এবং নির্দিষ্ট করে যে শিয়া মহিলাদের অবশ্যই তাদের স্বামীর দাবি মেনে নিতে হবে। এমনকি এটি নির্দিষ্ট করে দেয় যে অসুস্থতার ক্ষেত্রে ছাড়া তাদের অবশ্যই প্রতি চার দিনে অন্তত একবার তাদের স্বামীর সাথে যৌন সম্পর্ক স্থাপন করতে হবে। আইনটি শুধুমাত্র শিয়া মহিলাদের জন্য প্রযোজ্য হবে, যাদের মোট জনসংখ্যা ৬ মিলিয়ন। এই আইনের পক্ষে যুক্তি হল যে এটি পূর্বে আরোপিত প্রথাগত আঞ্চলিক আইনের উন্নতি। রক্ষণশীল ও রাজনৈতিক অভিজাতদের সহায়তায়, আফগান আদালত নারীর অধিকার অপসারণ, হ্রাস বা সীমাবদ্ধ করার প্রচেষ্টায় পদক্ষেপ নিয়েছে এবং অব্যাহত রেখেছে।
কলাবাগান ক্রিকেট একাডেমি
কলাবাগান ক্রিকেট একাডেমি বাংলাদেশি ঘরোয়া ক্রিকেট লিগের একটি দল।
জরিনা খয়ের
জরিনা খয়ের (বৈজ্ঞানিক নাম: Elymnias Vasudeva(Moore)) এর প্রজাতির মাঝারী আকারের প্রজাপতি। এরা নিমফ্যালিডি পরিবার এবং স্যাটায়রিনি উপগোত্রের সদস্য । বন্যপ্রাণ সংরক্ষণ আইন অনুসারে এই প্রজাতি তফ্‌সিল ২ এর তালিকার অন্তর্ভুক্ত।
আকার
জরিনা খয়ের এর প্রসারিত অবস্থায় ডানার আকার ৮০-৯০মিলিমিটার দৈর্ঘ্যের হয়।
বিস্তার
এই প্রজাতি ভারত এর সিকিম থেকে অরুনাচল প্রদেশ, পশ্চিমবঙ্গ, নেপাল, ভূটান এবং মায়ানমার এর বিভিন্ন অঞ্চলে দেখা যায়।
আচরণ
এরা সাধারনত খুব মন্থর গতিতে ওড়ে। তবে বিরক্ত হলে এরা দ্রুত উড়তেও পাড়ে। জলের কাছে এবং বালুকাময় নদীর পাড়ে এদের দেখা যায়।
কে ভিস্বামী
তথ্যসূত্র
K. Veisamy
কামপট প্রদেশ
কামপট (ខេត្តកំពត ) হলো কম্বোডিয়ার একটি দক্ষিণ পশ্চিমের প্রদেশ। এর উত্তরে কোহ কং এবং কামপং স্পেউ, পূর্বে তাকেও, কেপ ও ভিয়েতনাম, পশ্চিমে সিহানওকভিলে এবং দক্ষিণে রয়েছে থাইল্যান্ড উপসাগর। এর রাজধানী কামপট শহর।
২০১০সালে কামপট প্রদেশের জনসংখ্যা ছিল ৬২৭,৮৮৪জন। এটির ৮টি জেলায় ৯২টি ইউনিয়ন মোট ৪৭৭টি গ্রামে বিভক্ত। তয়ুক মিস শহর কামপট প্রদেশে অবস্থিত।
ইতিহাস
১৯ শতকের পূর্বে ফরাসি ইন্দোচীন কামপট একটি আঞ্চলিক প্রশাসক কেন্দ্র হিসেবে চিহ্নিত হয়, কারণ এটি ছিল একটি সীমানার কাছাকাছি অবস্থিত জেলা। ১৮৮৯সালে ফ্রান্সের আদমশুমারি একটি একাধিক-জাতি সম্প্রদায়ের প্রতিবেদন দেয়, কমপট শহর প্রেক-কমপট নদীর তীরে "কম্বোডীয় কামপট" এবং প্রেক-থম নদীর পশ্চিমা ভাগের ডানের তীরে "চীনা কামপট"দের নিয়ে গঠিত। এর কাছে একটি ভিয়েতনামের গ্রাম ছিল, যার নাম ছিল তুয়েন থান এবং আরও একটি ভিয়েতনামের গ্টাম ত্রায়েউ কোহ দ্বীপে অবস্থিত ছিল। মালয়দেশীয় লোকেরাও ত্রায়েউ কোহ দ্বীপে অবস্থান করতো। যার কারণে গ্রামগুলোতে মিশ্র জাতি দেখা যেতো।
খমের রগ যুগ
এই যুগে ধ্বংস এবং অনেক খুন হয় কামপট প্রদেশের বিভিন্ন জায়গাতে। কামপট প্রদেশ জুড়ে সর্বমোট ৯০,৪৫০ জন লোক নির্বিচারের শিকার হয়েছিল।
কৃষি
১) কামপটের কালো মরিচ একটি বিশেষ পণ্য, যা ভৌগোলিক স্বীকৃতি প্রাপ্ত, এর চাষের এলাকা ১০.৫০ হেক্টর; যা ডোমনাক কানতুল, কাং তবুং ইউনিয়ন, কমপং ট্রাচ জেলায় অবস্থিত।
২) দুরিয়ান, হলো আরেকটি বিশেষ পণ্য, যা ৫৩৭ হেক্টর এবং ১০,৬৫৭ টন চাষ করা হয়। এর অবস্থান মাকব্রাং ইউনিয়ন, তেক চওয়ু জেলায়।
৩) প্রাকৃতিক রবার, চাষের এলাকা ২০ হেক্টর।
৪) কম্বোডিয়া সামুদ্রিক লবণ: চারটি বিশেষ উপায়ে প্রাকৃতিক সমুদ্রের পানি থেকে উৎপন্ন করা হয়। এর চাষের এলাকা ৪,৪৭৫.৯৪ হেক্টর এবং প্রতিবছর ১৪০,০০০ টন উৎপন্ন করা হয়।
বনাঞ্চল এবং খনন
২) ৪৮টি মিনারেল উৎপাদন ও খনন এলাকা।
ভ্রমণ ব্যবস্থা
১) ঐতিহাসিক বা সাংস্কৃতিক জায়গা: ৪টি
২) প্রাণীজগৎ ও সংরক্ষিত এলাকা: ১৪০,০০০ হেক্টরের প্রিয়াহ মনিভং জাতীয় পার্ক।
বেবী নাজনীন
কর্মজীবন
বেবী নাজনীনের কর্মজীবন সঙ্গীতময়। তার অসংখ্য জনপ্রিয় গানের মধ্যে ‘ঘুম ভাঙ্গায়া গেলরে মরার কোকিলে’ উল্লেখযোগ্য। এছাড়া "এলোমেলো বাতাসে উড়িয়েছি শাড়ির আঁচল", "লোকে বলে আমার ঘরে নাকি চাঁদ এসেছে", "ঐ রংধনু থেকে কিছু কিছু রং", "ও বন্ধুরে তুই কতদূরে", "মানুষ নিষ্পাপ পৃথিবীতে আসে", "দু’চোখে ঘুম আসে না", "কাল সারারাত ছিল স্বপনেরও রাত", "ও বন্ধু তুমি কই কই রে", "কই গেলা নিঠুর বন্ধুরে" গানগুলো জনপ্রিয়তা অর্জন করে।
ক্রিস কুপার
ক্রিস্টোফার ওয়ালটন কুপার (Christopher Walton Cooper; জন্ম: ৯ জুলাই ১৯৫১) হলেন একজন মার্কিন চলচ্চিত্র অভিনেতা। তিনি ১৯৮০-এর দশকের শেষের দিকে জনপ্রিয়তা লাভ করেন। তিনি বেশ কয়েকটি মূলধারার হলিউড চলচ্চিত্রে পার্শ্ব ভূমিকায় অভিনয় করেন, তন্মধ্যে উল্লেখযোগ্য হল নাট্যধর্মী আমেরিকান বিউটি (১৯৯৯), নাসার প্রকৌশলীর জীবনীমূলক অক্টোবর স্কাই (১৯৯৯), মারপিঠধর্মী গোয়েন্দা চলচ্চিত্র দ্য বর্ন আইডেন্টিটি (২০০২), জীবনীমূলক ক্রীড়াধর্মী চলচ্চিত্র সিবিস্কুট (২০০৩), ট্রুম্যান ক্যাপোটের জীবনীমূলক চলচ্চিত্র ক্যাপোট (২০০৫), ভূ-রাজনৈতিক থ্রিলার সিরিয়ানা (২০০৫), মারপিঠধর্মী থ্রিলার দ্য কিংডম (২০০৭), অপরাধ নাট্যধর্মী দ্য টাউন (২০১০), এবং সঙ্গীতধর্মী হাস্যরসাত্মক দ্য মাপেটস (২০১১)। তিনি বহুল প্রশংসিত লোনসাম ডাভ মিনি ধারাবাহিকে শেরিফ জুলাই জনসন চরিত্রে অভিনয় করেন।
কুপার ২০০২ সালের অ্যাডাপ্টেশন. চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কার লাভ করেন। তিনি ঐতিহাসিক ও রাজনৈতিক থ্রিলারধর্মী ব্রিচ (২০০৭) চলচ্চিত্রে শ্রেষ্ঠাংশে অভিনয় করেন। এতে তাকে এফবিআই প্রতিনিধি ও বিশ্বাসঘাতক রবার্ট হ্যানসেন চরিত্রে দেখা যায়। তিনি ২০১২ সালে রাজনৈতিক থ্রিলারধর্মী দ্য কোম্পানি ইউ কিপ ছবিতে ড্যানিয়েল স্লোয়ান ও ২০১৪ সালে দি অ্যামেজিং স্পাইডার-ম্যান ২ ছবিতে সুপারভিলেন নরমান অসবর্ন চরিত্রে অভিনয় করেন।
রাজশাহী চিনি কল লিমিটেড
অবস্থান
বাংলাদেশের উত্তর-পশ্চিমাঞ্চলের রাজশাহী বিভাগের রাজশাহী জেলার পবা উপজেলার হরিয়ান ইউনিয়নে এই চিনি শিল্প কমপ্লেক্সটি অবস্থিত।
ইতিহাস
১৯৬২ সালে এই শিল্প প্রতিষ্ঠানটির নির্মাণ কাজ শুরু হয়ে ১৯৬৫ সালে সমাপ্ত হয় এবং ১৯৬৫-৬৬ সাল থেকে এটি চিনি উৎপাদন শুরু হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়ত্ত্ব প্রতিষ্ঠান হিসেবে ঘোষণা করে।
অবকাঠামো
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত।
উৎপাদন ক্ষমতা
এই মিলের দৈনিক আখ মাড়াই করার ক্ষমতা ২,০০০ মেট্রিক টন এবং বার্ষিক উৎপাদনের ক্ষমতা ২০,০০০ মেট্রিক টন।
উৎপাদিত পণ্য
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য ।
ওয়ার্ড প্রসেসর
ওয়ার্ড প্রসেসর (Word processor) একটি কম্পিউটার আপ্লিকেশন যেটা ব্যবহৃত হয় সম্পাদনা (ডকুমেন্ট প্রস্তুত, সম্পদনা, ডকুমেন্টের গঠন নির্ধারণ, ডকুমেন্ট সংরক্ষণ, মুদ্রণ) করার কাজে। বিশ্বের সর্বপ্রথম ওয়ার্ড প্রসেসর ওয়ার্ডস্টার, যা ১৯৭৯ সালে মুক্তি পায়।
বহুল ব্যবহৃত একটি ওয়ার্ড প্রসেসর সফটওয়্যার হল মাইক্রোসফট ওয়ার্ড।
বৈশিষ্ট্য
লেখার মাঝখানে নতুন কোনো লেখা সন্নিবেশিত করা যায় এবং অপ্রয়োজনীয় কোনো লেখা মুছে দেওয়া যায়।কোনো শব্দ বদলিয়ে স্বয়ংক্রিয়ভাবে অন্য কোনো শব্দ বসানো যায়। বানান ভুল ও ব্যাকরণগত ভুল নির্ণয় ও সংশোধন করা যায়। লেখার যেকোনো অংশ অন্য যেকোনো অংশে কপি বা স্থানান্তর করা যায়।এক ফাইলের লেখা অন্য ফাইলে সংযোজন করা যায়। একই ধরনের কাজ বার বার করার প্রয়োজন হলে কাজকে একটিমাত্র কমান্ড হিসেবে সংরক্ষণ করা যায় এবং ব্যবহার করা যায়।প্রস্তুতকৃত লিপিকে ভবিষ্যতে ব্যবহারের জন্য কোনো নামে সংরক্ষণ করা যায়। একই ফাইলের মূল লেখার সাথে অন্য ফাইলে সংরক্ষিত ঠিকানা এবং অন্যান্য তথ্য সংযুক্ত করে ফর্মলেটার তৈরি করা যায়। বিভিন্নভাবে সজ্জিত করে কাগজে স্থায়িভাবে মুদ্রণ করা যায়।
ওয়ার্ড প্রসেসর সফটওয়্যারের তালিকা
এগুলো ছাড়াও বিভিন্ন ধরনের ওয়ার্ড প্রসেসর সফটওয়্যার রয়েছে।
তথ্যসূত্র
വേഡ് പ്രോസസര്‍
মুহাম্মদ হায়াত সিন্ধি
মুহাম্মদ হায়াত আল-সিন্ধি (সিন্ধি: محمد حيات سنڌي) (মৃত্যু: ৩ ফেব্রুয়ারি ১৭৫০) ছিলেন একজন ইসলামি পণ্ডিত, যিনি উসমানীয় সাম্রাজ্যের সময়কালে বসবাস করতেন। তিনি সুফিবাদের নকশবান্দি তরিকার অনুসারী ছিলেন।
ছাত্র
তার এক ছাত্র ছিলেন মুহাম্মদ ইবনে আব্দুল-ওয়াহাব আন-নাজদি। তার সাথে তার ১১৩৬ হিজরিতে দেখা হয়েছিল। আবদুল্লাহ ইবনে ইব্রাহিম ইবনে সাইফ তাকে হায়াত সিন্ধির সাথে পরিচয় করিয়ে দেন।
দৃষ্টিভঙ্গি
তিনি হানাফি মাযহাবে প্রশিক্ষণ প্রাপ্ত হলেও তিনি হানবালি মাযহাবের একজন পণ্ডিতও ছিলেন।
ছোলা ভুনা
thumb|right|250 px|ছোলাভুনা
ছোলা ভুনা বাংলাদেশের একটি জনপ্রিয় ঝাল খাবার বিশেষ৷ খোসাসুদ্ধ ছোলা সিদ্ধ করে পিঁয়াজ, রসুন, হলুদ, মরিচ ইত্যাদি মশলা সহ তেলে ভুনা করে এই মজাদার খাবার তৈরি করা হয়৷ বাংলাদেশের ইফতারির অতি পরিচিত খাবার ছোলা৷
ছোলার পুষ্টিগুণ
ছোলা অত্যন্ত পুষ্টিকর৷ এটি আমিষের একটি উল্লেখযোগ্য উৎস৷ ছোলায় আমিষের পরিমাণ মাংস বা মাছের আমিষের পরিমাণের প্রায় সমান৷ ছোলার ডাল, তরকারিতে ছোলা, সেদ্ধ ছোলা ভাজি, ছোলার বেসন- নানান উপায়ে ছোলা খাওয়া যায়৷
প্রতি ১০০ গ্রাম ছোলায় আছে:
ছোলার শর্করা বা কার্বোহাইড্রেটের গ্লাইসেমিক ইনডেক্স কম৷ খাওয়ার পর খুব তাড়াতাড়িই হজম হয়ে গ্লুকোজ হয়ে রক্তে চলে যায় না৷ বেশ সময় নেয়৷ তাই ডায়াবেটিস রোগীদের জন্য ছোলার শর্করা ভাল৷ ছোলার ফ্যাট বা তেলের বেশির ভাগই পলিআনস্যাচুরেটেড ফ্যাট, যা শরীরের জন্য ক্ষতিকর নয়৷ প্রোটিন, কার্বোহাইড্রেট ও ফ্যাট ছাড়া ছোলায় আরও আছে বিভিন্ন ভিটামিন ও খনিজ লবণ৷ এ ছাড়াও আছে ভিটামিন বি-১, বি-২, ফসফরাস ও ম্যাগনেশিয়াম৷ এ সবই শরীরের জন্য কাজে লাগে৷ ছোলায় খাদ্য-আঁশও আছে বেশ৷ এ আঁশ কোষ্ঠকাঠিন্যে উপকারী৷ খাবারের আঁশ হজম হয় না৷ এভাবেই খাদ্যনালী অতিক্রম করতে থাকে৷ তাই পায়খানার পরিমাণ বাড়ে এবং পায়খানা নরম থাকে৷ এতে কোষ্ঠকাঠিন্য দূর হয়৷ পায়খানা করা সহজ হয়৷ নিয়মিত পায়খানা হয়ে যায় বলে ক্ষতিকর জীবাণু খাদ্যনালীতে থাকতে পারে না৷ ফলে খাদ্যনালীর ক্যান্সার হবার সম্ভাবনা কমে৷ রক্তের চর্বি কমাতেও সহায়ক খাদ্যের আঁশ৷ আরও নানান শারীরিক উপকার আছে খাদ্য-আঁশে৷ দেরীতে হজম হয়, এরূপ একটি খাবার হচ্ছে ছোলা৷ শরীরে শক্তির যোগান দিতে থাকে দীর্ঘক্ষণ ধরে৷ প্রতি ১০০ গ্রাম ছোলা থেকে পাওয়া যায় ৩৬০ ক্যালরিরও অধিক শক্তি৷
আসা আকিরা
আসা আকিরা (জন্ম ৩ জানুয়ারী, ১৯৮৬) একজন জাপানি মার্কিন পর্নোগ্রাফিক চলচ্চিত্র অভিনয়শিল্পী এবং প্রাপ্তবয়স্ক চলচ্চিত্র পরিচালক।  আকিরা মে ২০১৬ পর্যন্ত ৫০৫ টিরও বেশি প্রাপ্ত বয়স্ক চলচ্চিত্রে হাজির হয়েছেন। ২০১৩ সালে, তিনি এভিএন বর্ষসেরা মহিলা পারফর্মারের পুরস্কার অর্জন করা দ্বিতীয় এশীয় ব্যক্তি হয়েছেন।
জীবনের প্রথমার্ধ
আকিরা জাপানের অভিবাসী বাবা-মায়ের একমাত্র সন্তান নিউইয়র্কের ম্যানহাটনে জন্মগ্রহণ করেছিলেন। তিনি সোহোতে থাকতেন এবং নয় বছর বয়সে টোকিও চলে আসেন যখন তার বাবা, একজন প্রতিকৃতি ফটোগ্রাফার সেখানে কাজের জন্য সেখানে স্থানান্তরিত হয়েছিল।  তিনি ১৩ বছর বয়সে মার্কিন যুক্তরাষ্ট্রে ফিরে এসে ডাউনটাউন ব্রুকলিন এবং পরে ক্লিনটন হিলে চলে এসেছেন।  ২০১৪ এর একটি সাক্ষাত্কারে, তিনি তার শৈশবকে "পুরোপুরি স্বাভাবিক" হিসাবে বর্ণনা করেছিলেন।  তার পরিবার বাড়িতে জাপানি ভাষায় কথা বলত।  কিশোর বয়সে আকিরা বাচ্চাদের বইয়ের দোকান, বুকস অব ওয়ান্ডারে ক্যাশিয়ার হিসাবে কাজ করতেন।
ম্যানহাটনে ইউনাইটেড নেশনস ইন্টারন্যাশনাল স্কুলে পড়ার জন্য আকিরা স্কলারশিপ অর্জন করতে সক্ষম হয়েছিলেন কারণ তাঁর দাদা ৪৫ বছর ধরে জাপানি কূটনীতিক ছিলেন।